માઓવાદીઓએ ઓરિસ્સાનાં એક રેલવે સ્ટેશનને પણ ઉડાવી દીધું... જામીન પર છૂટેલા આ ગુનેગાર વિનાયક સેનને વડાપ્રધાન ડૉ. મનમોહનસિંહની કેન્દ્ર સરકારે તા. ૧૩-૫-૨૦૧૧ના રોજ કેન્દ્રના આયોજન પંચની સ્થાયી સમિતિના સભ્ય તરીકે નિયુક્ત કરી અપરાધીનું બહુમાન કર્યું. આરોગ્યક્ષેત્રમાં બારમી પંચવર્ષિય યોજના માટે રણનીતિ તૈયાર કરવામાં પંચને સલાહ આપવાની જવાબદારી પણ આપવામાં આવી હતી. આ ઘટના સામે દેશમાં બૌદ્ધિકો, મીડિયામેનોએ કેટલી ચર્ચા કરી હતી ? શા માટે અડધાપડધા મનથી જ મામલો થાળે પાડી દીધો હતો ? આપણને આશ્ર્ચર્ય થશે કે વિનાયકને છોડાવવા અમર્ત્યસેન, રાજેન્દ્ર સચ્ચર, વૃંદા કરાત, અપર્ણા સેન, એમેન્સ્ટી ઇન્ટરનેશનલના નેતાઓ સૌ બહાર આવી ગયા હતા. આ બધા માનવતાવાદીઓના દબાણથી મીડિયાકર્મીઓ શાન્ત થઈ ગયા હતા. શા માટે ગુનેગારને બચાવવા આ લોકો બહાર આવે છે ?